किसी का भाई किसी की जान के दूसरे ट्रैक का टीजर हुआ आउट, भाईजान ने अनोखे अंदाज में शेयर किया वीडियो
Salman Khan's Kisi Ka Bhai Kisi Ki Jaan Song Billi Billi सलमान खान की फिल्म ‘किसी का भाई किसी की जान’ इन दिनों बेहद सुर्खियों में है। नइयो लगदा के बाद मेकर्स 2 मार्च को फिल्म का दूसरा गाना बिल्ली-बिल्ली रिलीज करने जा रहे हैं।
सलमान खान की फिल्म ‘किसी का भाई किसी की जान’ इन दिनों बेहद सुर्खियों में है। नइयो लगदा के बाद मेकर्स 2 मार्च को फिल्म का दूसरा गाना बिल्ली-बिल्ली रिलीज करने जा रहे हैं। सलमान खान ने खास अंदाज में वीडियो शेयर करते हुए इस नए ट्रैक की अनाउंसमेंट की है।
सोमवार को सलमान खान ने अपने सोशल मीडिया हैंडल पर एक वीडियो शेयर किया, जिसमें दो बिल्लियां बैठी हुई दिखाई दे रही हैं। साथ ही वीडियो के बैकग्राउंड में सिंगर सुखबीर की आवाज में बिल्ली-बिल्ली गाना सुनाई दे रही है।
सलमान ने अलग अंदाज में शेयर किया टीजर 
वीडियो शेयर करते हुए सलमान खान ने लिखा- 'किसी का भाई किसी की जान से मेरा नया और दूसरा गाना बिल्ली-बिल्ली 2 मार्च को रिलीज होने वाला है। अनाउंसमेंट के बाद से ही फैंस भाईजान के इस लेटेस्ट गाने का बड़ी बेसब्री से इंतजार कर रहे हैं।'
टीजर देखकर भाईजान के फैंस हुए एक्साइटेड
टीजर सामने आने के बाद से ही सलमान खान के फैंस अगले गाने को लेकर काफी एक्साइटेड हैं। आइए नजर डालते हैं फैंस इन ट्वीट्स पर-
सुखबीर ने बॉलीवुड को दिए हैं कई हिट गाने
बता दें कि सुखबीर ने बॉलीवुड को कई बेहतरीन गाने दिए हैं, जिनमें फिल्म गुड न्यूज का गाना ‘सौदा खरा खरा’ धूम 2 का गाना ‘दिल लगा’ और ‘इश्क तेरा तड़पावे’ जैसे एवरग्रीन गाने शामिल हैं।
कोरियोग्राफी के चलते ट्रोल हुआ था फिल्म का पहला गाना नइयो लगदा
इससे पहले मेकर्स ने फिल्म का रोमांटिक ट्रैक नइयो लगदा रिलीज किया था। यह गाना बिग बॉस 16 के फिनाले में लॉन्च किया गया था। हालांकि, गाने को इसकी कोरियोग्राफी के लिए काफी ट्रोल किया गया था।
खत्म हो चुकी किसी का भाई किसी की जान की शूटिंग 
बता दें कि किसी का भाई किसी की जान इस साल ईद के मौके पर रिलीज होगी। सलमान के अलावा फिल्म में पूजा हेगड़े, राघव जुयाल, शहनाज गिल, पलक तिवारी, जस्सी गिल और सिद्धार्थ निगम भी नजर आएंगे। पिछले महीने ही फिल्म की शूटिंग हुई है, वहीं इन दिनों एडिटिंग का काम चल रहा है।
बता दें कि किसी का भाई किसी की जान 2014 में आई तमिल फिल्म वीरम की रीमेक है। इससे पहले सलमान ने शाहरुख खान स्टारर पठान में कैमियो किया था, वहीं जल्द ही सलमान टाइगर 3 में नजर आएंगे।